کتاب التوحید

کتاب التوحید (لغوی طور کُنرٕچ کتاب) چھہٕ سُنی اسلامس مَنٛز ماترُیدی عقدتٕچ بُنیادی کتاب یس حنفی عٲلم ابو منصور الماتریدی رحمتہ اللہن لیچھمٕژ چھہٕ۔ 

کتاب التوحید چھہٕ اکھہ بہترین کتاب یس اھل السنہ الجماعہ ہٕنز پژھ ویژھنٲوِتھہ کرٲمی، مُعتزلی، قَدَری، مجوسی تہٕ عیسٲین ہُنٛد مقابل دلیل چھہٕ پیش کران۔

یہٕ کتاب چھہٕ   اِسلٲمی الہیاتُک مُفصل  تہٕ جامع نظریہ پیش کران۔ امہِ علاوٕ چھہٕ ییمہِ کتابہ ہٕندؠ ذٔریہٕ ماتریدی پننہ پژھِ ہِنز بُنیادی دلیل پیش کران تہٕ خداے سٕندِس کُنرِکس دفاعس مَنٛز بہترین عقلی دلیلہٕ پیش کران۔  خاص کٔرتھہ کٲینٲتی نظریہٕ، یَتھ کٲنؠ کٲناتُک تخلیق تہٕ امیچ ھستی شنٲسی۔  امام چھُہ خداے سٕند آسنٕچ دلیل، تٔمؠ سٕندؠن صفاتن تہٕ توجہ دِوان تہٕ عقلیت تہٕ بشریتس مُتعلق تہِ بحث کران۔

 اینعام 
اتھہ کتابہِ  آو 2008 عیسویس مَنٛز اِسلٲمی جمہوریہ ایران کہِ وزارتِ ثقافت تہ اِسلٲمی رہنُمٲیی کس اسلامی علوم شعبس مَنٛز "ؤریچ بہترین کتابہِ" ہُنٛد اینعام دِنہٕ، اتھہ موقعس پؠٹھہ ٲس کتابہِ ھٕندؠن تدوین کارن تہِ داعوت۔ 7 فَرؤری مَنٛز منعقد کنوشنس مَنٛز دیُت تیمہِ وقتٕکؠ ایرانٕکؠ صدر، محمُود احمدی نژادن زینن والؠن مسلم الہیاتس مَنٛز "ؤریچ بہترین کتابہِ" ہُنٛد اینعام۔"Kitab al-Tawhid Received the Book of the Year Prize in Iran". Center for Islamic Studies - ISAM۔ Archived from the original on 2022-05-23۔ Retrieved 2019-12-25.

 موضُوعن ہٕنز فہرست۔ 
1۔ دینٕچ بُنیاد گٔژھ نہٕ تقلیدس پؠٹھہ آسٕنؠ بلکہِ ثبُوتن پؠٹھہ۔

2۔ دینُک علم چھُہ سِم تہٕ عقلہِ ہٕندؠ ذٔریہٕ حٲصل سپدان۔

3۔  انسانن اندر چھہٕ علم حٲصل کرنٕکؠ ترٚے ذٔریہٕ

حواس

منتقلی

عقل

4۔ کٲناتٕچ ھستی شنٲسی ہُنٛد ثبُوت۔

5۔ ایمہِ کتھہِ ھُند ثبُوت زِ کٲیناتس چھُہ اکھہ خٲلق۔

6۔ کٲناتکِس خٲلق سُند کُنُے آسنُک مسلہٕ۔

7۔کٲناتکِس خٲلق سُند کُنُے آسنٕکس مسلس پؠٹھہ استدلال۔

8۔تٕمن لُوکن ہٕنز تردید یٕم علمیات پؠتھہ چھہٕ سانؠن تٲعلیمن سٟتؠ اختلاف تھاوان۔

9۔یہٕ موجُود چھُہ، تہِ غٲب نشہِ الگ کرُن۔

10۔ تٕمن لُوکن ہٕنز تردید یِم کٲیناتس ابی چھہِ مانان۔

11۔ خداے سٕندؠ ناو تہٕ صِفتہٕ: خداے ہؠکہون نہٕ جسمہٕ سٟتؠ بیان کٔرتھہ۔

12۔خداے ہؠکہون شے کہِ طور بیان کٔرتھہ۔

13۔شیخ ابو منصُورس پرٚژُھکھہ "اکھُک" معنی۔

14۔خداے سٕندؠ بنیٲدی صفتہٕ: ایختیار۔

15۔قُدرت تہٕ اِرادہٕ۔

16۔علم۔

17۔خداے سٟنٛز صفتہِ عملی: تقوین۔

18۔صفتن ہٕندِ آسنُک ثبُوت: خُلقتس تہٕ خٲلقس بارابر ٹھہریونس خَلاف۔ 

19۔تخلیق کرُن تہِ چھُہ تیُوت ابدی ییُوت علم تہٕ قُدرت چھہٕ۔

20۔صفتن مُتعلق الکعبی سٕندؠ عقیدہٕ تہٕ تیمیچ تردید۔

21۔ کلام

22۔کعبی سُند نکٲرٕتھہ خداے سٕندِ اِختیارُک اصل فہم۔

23۔تٕمن لُوکن خَلاف یَم فطرتکس خۄدمۄختار آسنُک دعوہِ چھہٕ کران۔

24۔تٕمن لُوکن خَلاف یَم مادی چیزن ابدی چھہٕ ٹھہراوان۔

25۔کرٲمین خَلاف۔

26۔خداے سٕندؠن اسماہن ہُنٛد اصل فہم۔

27۔تمام ناو چھہٕ ابدی طور خدایس پؠٹھہ لاگو سپدان۔

28۔قرآنس مَنٛز خداے سٕندِ بشریتٕچ وضاحت۔

خداے چھُہ عرشس پؠٹھہ استوار۔

29۔عرشہٕ کؠن مُختلف نظریاتن سٟتؠ سِتؠ خداے سٕندِ مقٲمی آسنٕکؠ اِمکان۔

30۔ماتریدی تعلیمن ہُنٛد خلاصہٕ۔

31۔کعبیس خَلاف تنز تہٕ اتھہ خیالس خَلاف زِ خداے چھُہ آسمانس پؠٹھہٕ۔

32۔خداے سٕندِ حوالہٕ "یُن"، "گژھُن" تہٕ "بِہُں" لفظن ہُنٛد فھم۔

33۔رُعیت اللہ۔

34۔معتزلہن خَلاف اِسلٲمی مخٲلفینن ہٕنز لڈٲے۔

ثبُوت زِ أہنزٕ تٲلیٖم چھہٕ غیر مذھبن زیٛادٕ قریب۔

35۔اتھہٕ عقیدس خَلاف زِ یہٕ معدُوم چھُہ، تہِ اوس ہمیشہٕ وجُودس۔

36۔اتھہ عقیدس خَلاف زِ خداے چھُنہٕ ابدی طور خٲلق اوسمُت۔

37۔اتھہ عقیدس خَلاف زِ خداے سُند تخلیقی انداز چُھنہٕ خُلقت نِشہِ مُختلف۔

38۔اتھہ عقیدس خَلاف زِ کٲیناتس مَنٛز چھہٕ حٲدثہٕ پننؠن قو نُونن مطٲبق کٲم کران۔

39۔اتھہ عقیدس خَلاف زِ اِنسان ہؠکہِ پننہِ مرضی سٟتؠ تیٚژھ عمل کٔرتھہ ییٚمیک علم نہٕ خدایس امہِ برۄنہہ اوس،

40۔خدایس مُتعلق کینہہ وننہٕ، تہٕ تس ناو منسُوب کرنہٕ باپتھہ چُھنہٕ تجسیمیتُک ضرُورت۔

41۔خداین کیازِ کٔر کٲینات تخلیق؟

42۔النجارس سٟتؠ خداے سِندِ حکمتس تہٕ مشیتس پؠٹھہٕ اِختلاف۔

43۔یہٕ سوال زِ خداین کیازِ کۆر جہاں تخلیق۔

44۔حِکمتُک فہم۔

45۔خداے سٕندؠ احکام تہٕ ممنُوعیت۔

46۔ خداے سُند وعدہٕ تہٕ تہدید۔

47۔اصل فہم، ایمہِ کتھہِ ہُنٛد زِ "یُس پانس زانہِ، سُے زانہِ پننس ربس"۔

48۔بیٚیہِ اکہِ لٹہِ: شے، جسم تہٕ ھوایت لفظن ہُنٛد اِستِمال خدایس سٟتؠ۔

49۔بیٚیہِ اکہِ لٹہِ: خداے چھا کنہِ جاے مقیم؟

50۔صنفن ہٕندِ اِطلاقس پؠٹھہ: ما، کیف، أینَ تہٕ فعل خداے سٕندؠن صفتن ہٕندِ تعلیمِ مَنٛز۔

51۔تھیودیسی:خداے سٟنٛز حکمت تہٕ مشیت نۄقصان دہ زُو زٲژ تہٕ شے تخلیق کرنس اندر۔

52۔دُوگانیتٕچ تردید۔

53۔فطرت پرستی ہٕنز تردید۔

54۔توحیدٕچ رسٲیی۔

55۔خٲلق سٕندِس وجُودس تہٕ صفتن مُتعلق محمد ابن شبیب سُند نطریہٕ۔

56۔الیہاتس مَنٛز نظرِ ہِندِ اہمیتُک دفاع۔

57۔محمد ابن شبیب سُند استدلال زِ جسمن چھٕہ  تخلیق شُدہٕ فطرت۔

58۔دہریتٕچ تردید۔

59۔دست بندیٔ ارسطو۔

60۔سمانی سٟنٛز تردید زِ دنیا چھہ ابدی تہٕ لگاتار بۄن سنان: ابراہیم نظام سٟنٛز دلیل امام سٕنزِ تفسیر سان۔

61۔سوفسطین خَلاف:محمد ابن شبیب سٟنٛز دلیل امام سٕنزِ تفسیر سان۔

62۔مانوین پؠٹھہ:أہنزِ بےٚ بُنیٲدی ہُنٛد خُلاصہٕ۔

63۔دیسٲنؠ یٕنزِ تعلیمن پؠٹھہ:أہنزِ بےٚ بُنیٲدی ہُنٛد خُلاصہٕ۔

64۔مارکونین یٕنزِ تعلیمن پؠٹھہ:أہنزِ بےٚ بُنیٲدی ہُنٛد خُلاصہٕ۔

65۔سٲحرن یٕنزِ تعلیمن پؠٹھہ:أہنزِ بےٚ بُنیٲدی ہُنٛد خُلاصہٕ۔